ລະເບີດສະລະຊີບ ໃນເຂດຮ່ອມພູ Swat Valley ສັງຫານຜູຄົນ 41 ຄົນແລະບາດເຈັບ 45 ຄົນທ່ີປາກີສຖານ
ຂ່າວອື່ນໆ: ອອສເຕຣເລັຍຮັບເອົາ ພວກລີ້ໄພ ອັຟການີສຖານ; ຈີນຕັດສິນປະຫານຊີວິດ 6 ຄົນທີ່ແຂວງຊິນຈຽງ; ເກົາຫລີໃຕ້ສະເໜີ ໃຫ້ມີການໂອ້ລົມກັນ ເຣື່ອງນ້ຳຖ
ຕຳຫລວດປາກີສຖານກ່າວວ່າ ຜູ້ວາງລະເບີດສະລະຊີບຄົນນຶ່ງໄດ້ສັງຫານຜູ້ຄົນໄປ 41 ຄົນ ຮວມທັງພວກເຈົ້າໜ້າທ່ີຮັກສາຄວາມປອດໄພ 6 ຄົນໃນເມືອງ Shangla ໃກ້ໆກັບຮ່ອມພູ Swat Valley ແລະບັນດາເຈົ້າໜ້າທ່ີກ່າວວ່າ ປະຊາຊົນ45 ຄົນໄດ້ຮັບບາດເຈັບຈາກ ການໂຈມຕີດັ່ງກ່າວ ຕຳຫລວດ ກ່າວວ່າ ຜູ້ວາງລະເບີດໂຈມຕີຄັ້ງນີ້ໄດ້ລະເບີດໂຕຕາຍໃສ່ຂະບວນລົດບັນທຸກທະຫານຈຸນຶ່ງ ເຫດການໂຈມຕີທ່ີພາໃຫ້ມີຜູ້ເສັຍຊີວິດໃນເມືອງ Shangla ນີ້ມີຂຶ້ນໃນເວລາບໍ່ເທົ່າໃດຊົ່ວໂມງ ຫລັງຈາກ ບັນດາເຈົ້າໜ້າທ່ີປາກີສຖານກ່າວວ່າ ຝູງເຮືອບິນຣົບໄອພົ່ນຂອງກອງທັບຈຸນຶ່ງໄດ້ຖິ້ມລະເບີດໃສ່ທ່ີໝັ້ນ ແຫ່ງຕ່າງໆຂອງພວກຫົວຮຸນແຮງໃນເຂດຊົນເຜົ່າໃນພາກຕາເວັນຕົກສຽງເໜືອຂອງປະເທດ ໂດຍໄດ້ສັງຫານພວກທ່ີສົງໄສວ່າເປັນພວກນັກຕໍ່ສູ້ຫົວຮຸນແຮງປະມານສິບຄົນແລະໄດ້ຮັບບາດເຈັບອີກຫລາຍຄົນ ໃນການເຄື່ອນໄຫວອີກດ້ານນຶ່ງໃນວັນຈັນມື້ນີ້ ກຸມຕາລີບັນໄດ້ອ້າງເອົາຄວາມຮັບຜິດຊອບໃນການ ບຸກໂຈມຕີກອງບັນຊາການກອງທັບທ່ີມີການປ້ອງກັນຢ່າງໜາແໜ້ນໃນວັນເສົາຜ່ານມານີ້ທ່ີເມືອງ Rawalpindiນັ້ນ ການໂຈມຕີແລະການເຂົ້າຄອບຄອງອາຄານຫລັງນຶ່ງທ່ີຢູ່ໃກ້ໆກັບກອງບັນຊາການນັ້ນ ໄດ້ເຮັດໃຫ້ຜູ້ຄົນ23 ຄົນເສັຍຊີວິດ ຮວມທັງພວກຫົວຮຸນແຮງ 9 ຄົນ ທະຫານຣັຖບານ 10 ຄົນ ແລະພວກໂຕປະກັນ 4 ຄົນ ອອສເຕຣເລັຍໄດ້ຮັບເອົາພວກຂໍລີ້ໄພອັຟການີສຖານຈຸນຶ່ງ ທ່ີລອດຊີວິດຈາກລະເບີດທ່ີແຕກຂຶ້ນໃນເຮືອລຳນຶ່ງທ່ີໄດ້ເອົາຊີວິດຜູ້ຄົນໄປ 5 ຄົນໃນທະເລ Timor ນັ້ນ ໃນເດືອນເມສາຜ່ານມາ ເຮືອລຳນຶ່ງທ່ີບັນທຸກພວກລີ້ໄພອັຟການີສຖານ 47 ຄົນ ໄດ້ລະເບີດຂຶ້ນ ເຮັດໃຫ້ພວກຜູ້ຊາຍ 5 ຄົນເສັຍຊີວິດແລະເກືອບໝົດທຸກຄົນໃນເຮືອໄດ້ຮັບບາດເຈັບ ກອງທັບເຮືອ ອອສເຕຣເລັຍ ຊຶ່ງໄດ້ພໍ້ ເຮຶອລຳນີ້ຢູ່ນອກຝັ່ງທະເລອອກໄປທາງພາກຕາເວັນຕົກສຽງເໜືອປະມານ 600 ຫລັກກິໂລແມັດ ໄດ້ນຳເຮືອລຳນີ້ໄປເວລາມັນເກີດລະເບີດຂຶ້ນ ເຖິງຢ່າງໃດກໍດີ ໄດ້ມີຄວາມສົງໄສກັນວ່າເປັນແຜນການທຳລາຍ ຊຶ່ງພວກນາຍທະຫານກອງທັບເຮືອອອສເຕຣເລັຍ ຕັດສິນວ່າບໍ່ມີຫລັກຖານພຽງພໍທ່ີຈະ ຕັ້ງຂໍ້ກ່າວຫາຕໍ່ບຸກຄົນໃດໃນຂໍ້ຫາກໍ່ອາຊຍາກັມນັ້ນ ເຖິງຢ່າງກໍດີ ພວກລູກເຮືອອິນໂດເນເຊັຍ 2 ຄົນໄດ້ຖືກກ່າວຫາວ່າ ລັກລອບນຳຜູ້ຄົນເຂົ້າເມືອງຢ່າງຜິດກົດໝາຍ ບັນດາເຈົ້າໜ້າທ່ີຈີນກ່າວວ່າ ສານແຫ່ງນຶ່ງໃນແຂວງຊິນຈຽງທາງພາກຕາເວັນຕົກຂອງຈີນໄດ້ຕັດສິນປະຫານຊີວິດປະຊາຊົນ 6 ຄົນໃນວັນຈັນມື້ນີ້ ໃນຖານມີຄວາມຜິດແທ້ ໃນຂໍ້ຫາທຳການຄາດຕະກັມແລະອາຊຍາກັມອື່ນໆໃນລະຫວ່າງເກີດຄວາມວຸ້ນວາຍຂຶ້ນ ໃນເດືອນກໍລະກົດຜ່ານມາທ່ີໄດ້ເຮັດໃຫ້ຜູ້ຄົນເສັຍຊີວິດໄປເກືອບ 200 ຄົນນັ້ນ ບັນດາເຈົ້າໜ້າທີ່ີສານກ່າວວ່າ ຈຳເລີຍອີກຄົນນຶ່ງ ໄດ້ຖືກຕັດສິນໃຫ້ຈຳຄຸກຕລອດຊີວິດທທີມີສ່ວນພົວພັນກັບການກໍ່ຄວາມວຸ້ນວາຍ ຂຶ້ນ ຊຶ່ງເປັນການກໍ່ ວາມຮຸນແຮງດ້ານຊົນຊາດຊົນເຜົ່າຂຶ້ນຄັ້ງຮ້າຍແຮງທ່ີສຸດໃນຮອບຫລາຍທົດສວັດທທີເກີດຂຶ້ນໃນຈີນ ໃນລະຫວ່າງທ່ີເກີດຄວາມວຸ້ນວາຍນັ້ນ ພວກສະມາຊິກຂອງຊົນເຜົ່າ ມຸສລິມ Uighur ຊຶ່ງເປັນຊົນກຸ່ມນ້ອຍໄດ້ເປັນຜູ່ທຳການໂຈມຕີທ່ີ່ແນໃສ່ພວກຊົນເຜົ່າຫັ້ນ ຊຶ່ງເປັນຊົນກຸ່ມໃຫຍ່ໃນຂົງເຂດນີ້ຂອງຈີນ ບັນດາເຈົ້າໜ້າທ່ີເກົາຫລີໃຕ້ກ່າວວ່າ ໃນວັນຈັນມື້ນີ້ ຣັຖບານກຸງໂຊນ ໄດ້ສະເໜີໃຫ້ມີການໂອ້ລົມສົນທະນາກັນກັບເກົາຫລີເໜືອເພ່ືອປ້ອງກັນບໍ່ໃຫ້ເກີດນ້ຳຖວ້ມຈາກແມ່ນ້ຳສາຍນຶ່ງທ່ີຢູ່ລະຫວ່າງ ຊາຍແດນກັນນັ້ນ ໃນວັນທີ6 ເດືອນກັນຍາຜ່ານມານີ້ ເກົາຫລີເໜືອໄດ້ປ່ອຍນ້ຳໃນ ປະລິມານຢ່າງຫລວງຫລາຍ ຈາກເຂື່ອນແຫ່ງນຶ່ງໃນແມ່ນ້ຳ Imjin ເຮັດໃຫ້ນ້ຳຖ້ວມ ແລະໄດ້ເອົາຊີວິດພວກຊາວເກົາຫລີໃຕ້ 6 ຄົນທ່ີກຳລັງພາກັນໄປພັກ camping ແລະຕຶກເບັດຢູ່ບໍລິເວນທາງໃຕ້ຂອງແມ່ນ້ຳນັ້ນ ເກົາຫລີເໜືອກ່າວວ່າ ນ້ຳທ່ີໄດ້ຍຶ່ງຂຶ້ນຢ່າງກະທັນຫັນຢູ່ຕໍ່ໜ້າເຂື່ອນດັ່ງກ່າວ ຊຶ່ງເປັນລະດັບນ້ຳທ່ີຈຳເປັນ ຕ້ອງປ່ອຍອອກຢ່າງສຸກເສີນ ແຕ່ ກະຊວງປ້ອງກັນປະເທດເກົາຫລີໃຕ້ກ່າວວ່າ ມີຮ່ອງຮອຍຕ່າງໆທ່ີ ສະແດງໃຫ້ເຫັນວ່າການປ່ອຍນ້ຳລົງມານັ້ນແມ່ນເປັນການໂຈມຕີໂດຍຝ່າຍເກົາຫລີເໜືອໂດຍເຈດຕະນາ ກະຊວງທ້ອນໂຮມ ຊາດເກົາຫລີໃຕ້ ກ່າວວ່າເກົາຫລີໃຕ້ໄດ້ສະເໜີໃຫ້ມີການໂອ້ລົມສົນທະນາກັນໃນວັນພຸດສັບປະດານີ້ ແຕ່ຍັງບໍ່ທັນໄດ້ຮັບຄຳຕອບໃດໆຈາກຣັຖບານກຸງພຽງຢ້າງເທື່ອ ທ່ານນາງ Elinor Ostrom ແລະທ່ານ Olver Williamson ທັງສອງເປັນຄົນອະເມຣິກັນໄດ້ຊະນະລາງວັນໂນແບນຂະແໜງເສດຖະສາດ ໃນວັນຈັນ ມື້ນີ້ ສະຖາບັນຣາຊອານາຈັກ Sweden ກ່າວວ່າລາງວັນດັ່ງກ່າວຮັບຮູ້ທ່ານນາງ Ostrom ທ່ີສະແດງໃຫ້ເຫັນກ່ຽວກັບວ່າ ຊັບສິນສາມາດຈັດການພາຍໃຕ້ການຄວບຄຸມທັມມະດາສາມັນໄດ້ແນວໃດ ແລະສຳລັບທ່ານ Williamson ນັ້ນແມ່ນຮັບຮູ້ທິດສະດີຂອງທ່ານກ່ຽວກັບການແກ້ໄຂບັນຫາ ຂັດແຍ່ງຂອງບໍລິສັດ ທ່ານນາງ Elinor Ostrom ເປັນແມ່ຍິງຄົນທຳອິດທ່ີໄດ້ຮັບລາງວັນໂນແບນໃນຂະແໜງດັ່ງກ່າວ ນັບແຕ່ສະຖາບັນດັ່ງກ່າວໄດ້ຖືກຈັດຕັ້ງຂຶ້ນມາໃນທ້າຍຊຸມປີ1960 ທັງສອງທ່ານນີ້ຈະໄດ້ຮັບລາງວັນຮ່ວມກັນເປັນ ເງິນຈຳນວນ1 ລ້ານ 4 ແສນດອນລາໃນທ້າຍປີນີ້ ລາງວັນຂະແໜງເສດຖະສາດນີ້ ປັນລາງວັນສຸດທ້າຍຂອງຈຳນວ6 ລາງວັນໂນແບນທ່ີຖືກແຈກຢາຍໄປໃນປີນີ້